GLOBAL เปิดสาขาใหม่ตามแผน-ผลงานดีขึ้นช่วง Q4/60 ซื้อเป้า 16.4 บ.
GLOBAL เปิดสาขาใหม่ตามแผน-ผลงานดีขึ้นช่วง Q4/60 ซื้อเป้า 16.4 บ.
14 มิ.ย. 2560

บล.กสิกรไทย ระบุในบทวิเคราะห์วันนี้(14 มิ.ย.) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL (ซื้อ ปิด 14.90 บาท พื้นฐาน 16.40 บาท +10.06%) ยังคงคำแนะนำ “ซื้อ”  ที่ราคาเป้าหมายกลางปี 2561 ที่ 16.40 บาท (จากเดิมที่ 20.0 บาท) เชื่อว่าทิศทางยอดขายและกำไรไตรมาส 2/60 มีแนวโน้มปรับลดลงจากไตรมาส 1/60 จากปัจจัยกดดันได้แก่ ฝนที่มาเร็วทำให้กิจกรรมการก่อสร้างชะลอไป ราคาเหล็กที่ปรับลดลง กดดันยอดขายและอัตรากำไรจากการขายสินค้ากลุ่มวัสดุก่อสร้าง ทำให้คาดว่า SSSG ในไตรมาสที่ 2/60 น่าจะยังคงอยู่ในแดนลบต่อเนื่องจากไตรมาสที่ 1/60 ที่ -7.0%
ทั้งนี้แผนการเปิดสาขาใหม่ยังคงทำอย่างต่อเนื่องโดยในไตรมาสที่ 1/60 เปิดไปแล้ว 4 สาขา และคาดว่าจะเปิดได้ตามแผนที่ 7 – 8 สาขาในปี 2560 และทำให้จำนวนสาขาเพิ่มเป็น 54 สาขา หรือคิดเป็นการเติบโต 17.6% ซึ่งจะเป็นปัจจัยสนับสนุนหลักสำหรับการเติบโตของผลการดำเนินงานในปีนี้ โดยยังคาดว่าแนวโน้มผลการดำเนินงานของ GLOBAL จะดีขึ้นในช่วงไตรมาสที่ 4/60 จากฐานที่ต่ำในปีที่แล้ว และความคาดหวังถึงมาตรการภาครัฐที่จะมาสนับสนุนการบริโภคในช่วงดังกล่าว
 
 